Gunung Agung

Gunung Agung nyaéta salasahiji gunung nu perenahna di Propinsi Bali, Indonésia. Dina 3,142 m saluhureun laut, ieu stratovolcano mangrupa gunung pangluhurna di Pulo Bali. Ieu gunung aya di Kacamatan Rendang, Kabupatén Karangasem, Propinsi Bali.

Gunung Agung aktip kénéh, sabab kawah nu lega jeung jero téh sakapeung mah sok ngaluarkeun haseup jeung lebu. Ti kajauhan, ieu gunung katempo nyongcot sampurna sok sanajan kawahna lega.

Ti pupunclut gunung urang bisa nempo pupunclut Gunung Rinjani di pulo Lombok, sanajan duanana remen kasimbutan ku halimun. Wanci nu pangalusna keur naék ka gunung agung téh nyaéta waktu balébat atawa carangcang tihang, mangsa hawa  beresih kénéh, loba tetempoan pamandangan nu éndah jeung pikabetaheun.

Naék gunung
Aya tilu jalan utama nu deukeut tur ilahar dipaké keur naék ka ieu gunung. Ti kidul, wétan kidul, jeung ti kulon. Ti kulon mangrupa jalan nu pangumumna, sabab bisa dipaju ti Pura Besakih téténjoan nu éndah sapanjang lalampahan. Penting keur nu naraék ka gunung kudu mawa cai sorangan, sabab teu meunang ngala cai sapanjang jalan alatan dianggap suci. Loba taneuh jeung batu nu ngagolosor, ku kituna penting ogé maké sapatu nu cocog keur kasalametan.

Bitu taun 1963-64
Nalika gunung bitu, lahar na ngagulidag ngan sababaraha meter baé ti Pura Utama Besakih jadi henteu nimbulkeun karuksakan nanaon. Ieu kajadian ku urang Bali dianggap hiji mukjizat jeung totonden ti para Dewa, yén Dewa nembongkeun kakuatan nu kacida rohaka tapi hente ngaruksak wangunan nu geus dijieun pikeun ibadah urang Bali. Dalah ti kitu, dina ieu kajadian saeutikna 1000 urang palastra jeung sababaraha Desa ancur burakrakan ditarajang bituna ieu gunung.



 Tempo ogé 
 Daptar gunung seuneuan di Indonésia

 Tumbu luar 
nodak.edu 

Dicutat tina

Agung, Gunung
Agung, Gunung
Agung, Gunung
Agung, Gunung
Agung, Gunung
Agung, Gunung